Мөгезсез сыерлар сөтне күп бирә

	Татарстандагы "Элита" баш нәсел хуҗалы эшчәнлеге белән таныштыруыбызны дәвам итәбез. Бүген сезне мөгезсез нәселле үгез белән таныштырырбыз. Аның кушаматы – Супер.	 Супер Нидерландта туган һәм аңа хәзер 3 яшь. Аның ата-бабалары арасында Суперсаер, Супершот кебек атаклы үгезләр бар. Ә Суперның әнисе 17 мең кг сөт биргән (майлылыгы-3,89%, аксым-3,27%). Сыерларда савым 1772 кг тәшкил итәр, май — 69 кг һәм аксым +62 кг булыр дип көтелә. Мөгезсез хайваннарның файдалы яклары бик күп. Минералларның 30 процентының мөгезгә китүен исәпкә алсак, терлек азыгына зур экономия. Икенчедән, сыерлар бер-берсен сөзеп имгәтми. Сыер савучыларның да куркынычсызлыгы тәэмин ителә. Җитмәсә, мөгезгә китәсе энергия хисабына бер сыердан савып алган сөт елга йөзләрчә литрга кадәр арта, ди белгечләр. 
	---	
«Элита»

	№ --- | 27.12.2023	


